Document ID: 31999R1167

Komisijas Regula (EK) Nr. 1167/1999
(1999. gada 3. jūnijs),
ar ko groza Regulu (EK) Nr. 831/97, ar ko nosaka tirdzniecības standartus, kuri piemērojami avokado
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1] OV L 297, 21.11.1996., 1. lpp., kurā jaunākie grozījumi izdarīti ar Regulu (EK) Nr. 857/1999 [2] OV L 108, 27.4.1999., 7. lpp., un jo īpaši tās 2. panta 2. punktu,
(1) tā kā Komisijas Regulas (EK) Nr. 831/97 [3] OV L 119, 8.5.1997., 13. lpp. pielikumā ir noteikti tirdzniecības standarti, kas piemērojami avokado;
(2) tā kā nesenajās UN/ECE (Apvienoto Nāciju Organizācijas Eiropas Ekonomikas komisijas) darba grupas par ātri bojājošos produktu pārstrādes standartizāciju un kvalitātes uzlabošanu sanāksmēs ir grozīts UN/ECE (ANO/EEK) standarts FFV-42, kas attiecas uz tādu avokado realizācijas un komerciālās kvalitātes kontroli, kas laisti apritē starptautiskajā ANO/EEK dalībvalstu savstarpējā tirdzniecībā, kā arī tirdzniecībā uz šīm valstīm; tā kā Regulas (EK) Nr. 2200/96 2. panta 2. punktā ir paredzēts, ka, nosakot standartus augļiem un dārzeņiem, jāņem vērā minētās darba grupas ieteiktie UN/ECE standarti; tā kā avokado augļiem piemērojamais Kopienas standarts būtu attiecīgi jāsaskaņo ar atbilstošo UN/ECE standartu;
(3) tā kā šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 831/97 pielikumu groza šādi:
1. Regulas II sadaļā "NOTEIKUMI ATTIECĪBĀ UZ KVALITĀTI" A punkta "Obligātās prasības" otrās daļas pirmajā teikumā aiz "jābūt" pievieno "ar stingru augļa mīkstumu, tiem atrodoties nosūtīšanas vietā".
2. Regulas V sadaļā
"NOTEIKUMI ATTIECĪBĀ UZ NOFORMĒJUMU"
A punkta
"Vienveidība"
pirmo daļu aizstāj ar šādu tekstu (ieskaitot 1. zemsvītras piezīmi):
"Katra iepakojuma saturam jābūt vienveidīgam un tajā jābūt tikai vienas izcelsmes, šķirnes, kvalitātes, krāsojuma [1] Krāsas izmaiņas šķirnēm ar tumšu mizu neuzskata par defektu, bet augļu krāsojumam katrā iepakojumā nosūtīšanas vietā jābūt vienveidīgam. un izmēra avokado."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 3. jūnijā

Labels: 3
17